CELEX: 62014TA0460
Language: sk
Date: 2017-12-14 00:00:00
Title: Vec T-460/14: Rozsudok Všeobecného súdu zo 14. decembra 2017 – AETMD/Rada („Dumping — Upravená alebo konzervovaná kukurica cukrová v podobe zrna s pôvodom v Thajsku — Čiastočné predbežné preskúmanie — Zmena konečného antidumpingového cla — Asociácia zastupujúca výrobcov z Únie — Porušenie procesných práv — Právo na obranu“)

5.2.2018   
            
            
               SK
            
            
               Úradný vestník Európskej únie
            
            
               C 42/10
            
         Rozsudok Všeobecného súdu zo 14. decembra 2017 – AETMD/Rada
   (Vec T-460/14) (1)
   
   ((„Dumping - Upravená alebo konzervovaná kukurica cukrová v podobe zrna s pôvodom v Thajsku - Čiastočné predbežné preskúmanie - Zmena konečného antidumpingového cla - Asociácia zastupujúca výrobcov z Únie - Porušenie procesných práv - Právo na obranu“))
   (2018/C 042/13)
   Jazyk konania: angličtina
   
      Účastníci konania
   
   
      Žalobkyňa: Association européenne des transformateurs de maïs doux (AETMD) (Paríž, Francúzsko) (v zastúpení: pôvodne A. Willems, S. De Knop a J. Charles, neskôr A. Willems, S. De Knop a C. Zimmerman, avocats)
   
      Žalovaná: Rada Európskej únie (v zastúpení: S. Boelaert, splnomocnený zástupca, za právnej pomoci S. Gubel, avocat, a B. O’Connor, solicitor)
   
      Vedľajší účastníci, ktorí v konaní podporujú žalovanú: Európska komisia (v zastúpení: J.-F. Brakeland, .A. Stobiecka-Kuik a A. Demeneix, splnomocnení zástupcovia) a River Kwai International Food Industry Co. Ltd (Kaeng Sian, Thajsko) (v zastúpení: J. Cornelis a F. Graafsma, avocats)
   
      Predmet veci
   
   Návrh založený na článku 263 ZFEÚ na zrušenie vykonávacieho nariadenia Rady (EÚ) č. 307/2014 z 24. marca 2014, ktorým sa mení vykonávacie nariadenie (EÚ) č. 875/2013, ktorým sa na základe predbežného preskúmania ukladá podľa článku 11 ods. 3 nariadenia (ES) č. 1225/2009 konečné antidumpingové clo na dovoz určitej upravenej alebo konzervovanej kukurice cukrovej v podobe zrna s pôvodom v Thajsku (Ú. v. EÚ L 91, 2014, s. 1)
   
      Výrok rozsudku
   
   
               1.
            
            
               Vykonávacie nariadenie Rady (EÚ) č. 307/2014 z 24. marca 2014, ktorým sa mení vykonávacie nariadenie (EÚ) č. 875/2013, ktorým sa na základe predbežného preskúmania ukladá podľa článku 11 ods. 3 nariadenia (ES) č. 1225/2009 konečné antidumpingové clo na dovoz určitej upravenej alebo konzervovanej kukurice cukrovej v podobe zrna s pôvodom v Thajsku, sa zrušuje.
            
         
               2.
            
            
               Vo zvyšnej časti sa žaloba zamieta.
            
         
      (1)  Ú. v. EÚ C 303, 8.9.2014.